Nzi-matunda wadogo ni nzi wa familia Drosophilidae katika oda Diptera wanaotaga mayai katika matunda, yale yaliyoanza kuoza ama yaliyopata madhara hasa, na katika maada nyingine ya mimea inayooza. Nzi-matunda wa familia Tephritidae ni wakubwa zaidi na hutaga mayai yao katika matunda yasiyooza. Nzi hawa ni wadogo sana (mm 2-4) kwa kawaida lakini kuna spishi zilizo kubwa kuliko nzi-nyumbani (mm 15). Rangi yao ni njano, kahawianyekundu, kijivu au nyeusi na macho yao ni mekundu. Mara nyingi mabawa yana mabaka meusi. Majike hutaga mayai katika maada inayooza ya mimea na kuvu, inayojumuisha matunda, maua, magome na viyoga. Mabuu ya spishi kadhaa, kama Drosophila suzukii, wanaweza kuharibu matunda kabla ya mavuno na kuletea wakulima hasara kubwa, lakini kwa kawaida nzi hao ni wasumbufu tu. Drosophila ananassae, Nzi wa Mananasi Drosophila funebris, Nzi-matunda Mweusi Drosophila melanogaster, Nzi-matunda Fumbatio-nyeusi Scaptodrosophila mirei Scaptodrosophila triangulifer Zaprionus indianus, Nzi-matunda Milia Zaprionus tuberculatus Nzi wa mananasi Nzi-matunda mweusi Nzi-matunda milia